**اس تحریر کو پاور پوائنٹ پریزینٹیشن ' *سکائپ کا آغاز کریں'* کے ساتھ استعمال کیا جاۓ۔ یہاں دیے گئے نقاط پاور پوائنٹ کے نقاط کے ساتھ ساتھ چلتے ہیں۔ نقطہ 1 کا تعلق پاور پوائنٹ میں سلائیڈ 1 (صفحہ 1) سے ہے اور نقطہ 2 کا تعلق سلائیڈ 2 سے ہے، اور اسی طرح آگے چل رہا ہے۔ آپکو یہی متن ہر سلائیڈ کے نیچے نوٹس میں بھی ملے گا۔**

**جس تحریر کو** موٹے **فونٹ میں دکھایا گیا ہے، وہ کورس کروانے والے استاد کیلئے تبصرے ہیں۔ *ترچھے* فونٹ میں سرخیاں دی جا رہی ہیں۔ باقی تحریر کو اونچی آواز سے پڑھا جا سکتا ہے یا استاد جو سکھا رہا ہو، اس میں رہنمائی کیلئے استعمال کیا جا سکتا ہے۔**

## متن

1. **پڑھانا شروع کرنے سے پہلے کورس کے شرکاء کے ساتھ تعلیمی اہداف پر بات کریں۔ اس طرح ان کیلئے سیکھنا اور سیکھے ہوۓ کو یاد رکھنا آسان ہو جاۓ گا۔**
2. ***سکائپ کیا ہے؟***
3. سکائپ ایک ایسی سروس ہے جس سے آپ انٹرنیٹ پر فون کال، وڈیو کال اور چیٹ کر سکتے ہیں۔ اگر آپکے پاس بھی اور آپکے ساتھ بات کرنے والے دوسرے شخص کے پاس بھی سکائپ کا یوزر اکاؤنٹ ہو اور آپ دونوں بات کرتے ہوۓ انٹرنیٹ پر ہوں تو یہ مفت ہوتا ہے۔ بہت سے لوگ اسی وجہ سے سکائپ استعمال کرتے ہیں کہ فون کال اور وڈیو کال مفت ہوتی ہے چاہے آپ کتنی ہی دیر بات کریں اور کسی بھی ملک میں ہوں۔ جب تک آپ انٹرنیٹ پر ہوں اور آپکے ساتھ بات کرنے والا شخص بھی انٹرنیٹ پر ہو تو اس پر کچھ خرچ نہیں ہوتا۔ سکائپ استعمال کرتے ہوۓ ادائیگی بھی ممکن ہے تاکہ آپ ایسے فون نمبر کو کال کر سکیں جو انٹرنیٹ پر نہیں ہے لیکن اس کورس میں ہم اسکا طریقہ نہیں دیکھیں گے۔ ایسا کوئی خطرہ نہیں کہ آپ غلطی سے سکائپ کے استعمال پر پیسے خرچ کر بیٹھیں گے کیونکہ پیسے تبھی لگ سکتے ہیں کہ سکائپ آپ سے پیسوں کی ادائیگی کیلئے واضح طور پر پوچھتا ہے جسکے جواب میں تصدیق درکار ہوتی ہے کہ آپ پیسے خرچ کرنا چاہتے ہیں اور پھر اگر آپ ادائیگی کی تفصیلات مہیا کریں تو ہی پیسے کٹتے ہیں۔

آپ اپنا ٹیبلٹ، سمارٹ فون یا کمپیوٹر استعمال کر کے سکائپ کال کر سکتے ہیں۔ سمارٹ ٹی وی یا جدید ٹی وی گیم کانسول سے کال کرنا بھی ممکن ہے۔ اس پریزینٹیشن میں جو مثالیں دکھائی جا رہی ہیں، وہ ٹیبلٹ، سمارٹ فون اور کمپیوٹر سے لی گئی ہیں۔ یہ آپکی مرضی پر ہے کہ آپ سکائپ کال کرنے کیلئے کس قسم کی مشین استعمال کرنا چاہتے ہیں۔ جس شخص کو آپ کال کر رہے ہوں، اگر وہ بھی سکائپ یوزر ہو اور اسکے پاس کال وصول کرنے والی مشین ہو تو آپ اپنی مرضی کے پلیٹ فارم (مشین) سے کال کر سکتے ہیں۔ ٹیبلٹ سے سمارٹ ٹی وی کو کال کرنا، کمپیوٹر سے سمارٹ فون کو کال کرنا، سبھی مختلف مشینوں کے بیچ کال ممکن ہے۔ جو واحد چیز درکار ہوتی ہے، وہ یہ ہے کہ دونوں فریقوں کے پاس سکائپ اکاؤنٹ ہو۔

1. *مشینیں*
2. سکائپ سے کال کرنے کا عام طریقہ وڈیو کال ہے۔ اس میں آپ جس شخص سے بات کر رہے ہوں، اسے دیکھ بھی سکتے ہیں اور سن بھی سکتے ہیں، اسی طرح وہ بھی آپکو دیکھ اور سن سکتا ہے۔
3. ٹیبلٹ اور سمارٹ فون، دونوں پر سکرین، کیمرا، مائیکروفون اور سپیکر ہوتا ہے اور اس طرح وڈیو کال کرنا ممکن ہو جاتا ہے۔ اکثر جدید لیپ ٹاپ کمپیوٹروں میں بھی یہ سب آلات ہوتے ہیں۔
4. کچھ لوگوں کو مائیکروفون کے ساتھ ہیڈفونز استعمال کرنے میں سہولت لگتی ہے لیکن یہ آپکی مرضی پر ہے۔ ان آلات کو لگانے کیلئے ٹیبلٹ، سمارٹ فون اور لیپ ٹاپ کمپیوٹر میں پورٹس (جگہیں) بنی ہوتی ہیں۔
5. ڈیسک ٹاپ کمپیوٹر (جو لیپ ٹاپ نہیں ہوتا) میں اکثر کیمرا، مائیکرو فون یا سپیکرز پہلے سے ساتھ نہیں ہوتے۔ اگر آپکے پاس یہ آلات نہیں ہیں تو کسی ڈیلر سے کافی مناسب قیمت پر مل جائیں گے۔
6. ڈیسک ٹاپ کمپیوٹر پر سکائپ سے وڈیو کال کرنے کیلئے آپکو ویب کیمرا استعمال کرنا پڑے گا۔ اگر آپ ویب کیمرا خریدیں تو تقریبا" ہمیشہ اس میں مائیکروفون بھی ہوتا ہے۔ اگر آپ مائیکروفون والے ہیڈفونز استعمال کر رہے ہوں تو آپکو کمپیوٹر کے ساتھ سپیکرز لگانے کی ضرورت نہیں ہوتی۔ اگر آپکے کمپیوٹر کے ساتھ پہلے ہی سپیکرز لگے ہوۓ ہیں، تو انہیں استعمال کرنا بھی آپ کیلئے ممکن ہے۔
7. بہت سے لوگ آواز بہتر سن پانے کیلئے مائیکروفون والے ہیڈفونز استعمال کرنے کو ترجیح دیتے ہیں۔
8. آپ اپنے کمیپوٹر کیلئے سپیکرز اور مائیکروفون بھی خرید سکتے ہیں لیکن کیمرے کے بغیر آپکی تصویر نہیں جا سکتی، کیمرا نہ ہو تو آپکی کال ایک عام فون کال کی طرح ہی ہو گی جس میں فوٹو/وڈیو نہیں ہوتی۔
9. چاہے کوئی بھی مشین اور اضافی آلات استعمال کیے جا رہے ہوں، ایک چیز جسکی ضرورت سب کو ہوتی ہے، وہ ہے انٹرنیٹ کی دستیابی اور سکائپ پروگرام ہونا جس میں آپ نے اپنا اکاؤنٹ/پروفائل بنایا ہو۔
10. *سکائپ ڈاؤن لوڈ کرنا*
11. سکائپ کو ایک پروگرام یا تمام ٹیبلٹس، سمارٹ فونز یا کمپیوٹروں کیلئے ایپ کے طور پر ڈاؤن لوڈ کیا جا سکتا ہے۔
12. اگر آپ کمپیوٹر استعمال کر رہے ہیں تو آپ اپنے ویب براؤزر میں بھی سکائپ کھول سکتے ہیں۔

تاہم سکائپ پروگرام کو اپنے کمپیوٹر پر ڈاؤن لوڈ کرنا بہتر ہے کیونکہ اس طرح دوسرے لوگ آپکے ویب سائیٹ پر جانے کے بغیر آپکو کال کر سکتے ہیں۔ اس کورس میں ہمارا آغاز یہاں سے ہوگا کہ سب لوگ اپنی مشین پر سکائپ ڈاؤن لوڈ اور انسٹال کریں گے۔

1. سکائپ ڈاؤن لوڈ کرنے کیلئے ٹیبلٹ اور فون استعمال کرنے والوں کو اپنے ایپ سٹور میں جا کر سکائپ کیلئے سرچ کرنی ہو گی اور سکائپ ایپ ڈاؤن لوڈ کرنی ہو گی۔ دھیان رہے کہ آپ انٹرنیٹ پر ہوں۔

کمپیوٹر استعمال کرنے والے ویب براؤزر میں skype.no **پر جائیں گے جہاں انہیں ایک بڑا بٹن** "Last ned Skype" **("سکائپ ڈاؤن لوڈ کریں") دکھائی دے گا۔ اس پر کلک کریں اور پھر اگر آپکا کمپیوٹر پوچھے کہ کیا آپ یہ پروگرام ڈاؤن لوڈ کرنا چاہتے ہیں تو**"ok" **یا**"godta" **("قبول")** **پر کلک کریں۔**

**اب یہاں موجود سب لوگ اس مشین پر سکائپ ڈاؤن لوڈ کر سکتے ہیں جو وہ استعمال کر رہے ہیں۔**

آگے بڑھنے سے پہلے چیک کر لیں کہ سب لوگوں نے سکائپ انسٹال کر لیا ہے۔

1. ***یوزر* *اکاؤنٹ بنانا***
2. **اپنے ڈیسک ٹاپ پر سکائپ آئیکون تلاش کریں۔ یہ نیلے رنگ کے بلبلے میں** "S" **ہے۔ سکائپ کھولنے کیلئے اس آئیکون پر کلک کریں۔**
3. **سامنے آنے والی تصویر اس بنیاد پر کچھ مختلف ہو سکتی ہے کہ آپ کس قسم کی مشین استعمال کر رہے ہیں لیکن آپکو یوزر پروفائل/یوزر اکاؤنٹ بنانے کیلئے جو خانے مکمل کرنے ہوں، وہ ایک ہی جیسے ہوتے ہیں۔**

**سکائپ پر یوزر پروفائل/یوزر اکاؤنٹ بنانے کا کام آپکو صرف ایک بار کرنا پڑتا ہے** لہذا اس حصے کو زبانی یاد رکھنا اتنا اہم نہیں ہے۔ بس اپنی سکرین پر نظر آنے والی ہدایات پر عمل کریں اور اگر کوئی بات واضح نہ ہو تو پوچھ لیں۔

1. **آئندہ جب آپکو سکائپ میں سائن ان کرنا ہو تو سکرین پر یہی تصویر نظر آۓ گی جو اب ہے، لیکن اتنا آگے جانے سے پہلے ہمیں یوزر اکاؤنٹ /یوزر پروفائل بنانا ہے۔**

**آپکی سکرین پر کسی جگہ لکھا ہو گا**"Lag en konto" **یا** "Lag konto" **("اکاؤنٹ بنائیں")، یہاں کلک کر کے کام شروع کریں۔**

1. **ٹیبلٹ اور سمارٹ فون استعمال کرنے والوں کو** "Vilkår for tjenester" **("خدمات کیلئے شرائط") معلومات ملیں گی۔ انہیں پڑھ کر** "Fortsett" **("جاری رکھیں") کو دبائیں۔**

**کمپیوٹر استعمال کرنے والوں کو سکائپ ویب سائیٹ پر بھیج دیا جاۓ گا۔ یہاں آپ سے جو معلومات مرحلہ وار طلب کی جائیں، آپ وہ لکھتے جائیں۔ اگر آپ کوئی چیز ٹھیک سے سمجھ نہ سکیں تو مدد مانگیں۔**

1. **سکائپ یوزر بننے کیلئے آپکو اپنا پورا نام، سکائپ نیم (سکائپ پر آپکا نک نیم یا یوزر نیم)، پاس ورڈ اور ای میل ایڈریس فراہم کرنا ہو گا۔**
2. **یہ سب چیزیں لکھ کر آگے کلک کریں۔**
3. **اگر وہ سکائپ نیم پہلے ہی کوئی استعمال کر رہا ہو جو آپ نے اپنے لیے چنا ہے تو سکائپ آپ کیلئے کوئی اور سکائپ نیم تجویز کر دے گا۔**
4. **اگر آپ یہ سکائپ نیم استعمال کرنا چاہیں تو بٹن پر کلک کر کے آگے بڑھ جائیں۔ اگر آپ یہ استعمال نہ کرنا چاہیں تو کوئی نیا نام لکھ کر پھر سے کوشش کریں۔**
5. **جب آپکا ایک منفرد سکائپ نیم بن جاۓ اور آپ دوسری تمام معلومات لکھ دیں تو سکائپ آپکا اکاؤنٹ چیک کرے گا۔**

آگے بڑھنے سے پہلے چیک کر لیں کہ سب لوگ یہاں تک پہنچ گئے ہیں۔

1. اگر آپ چاہیں تو سکائپ آپکی میشن سے خود بخود کانٹیکٹس ایڈ (شامل) کر سکتا ہے لیکن آپ یہ کام بعد میں خود بھی کر سکتے ہیں۔

بٹن دبا کر آگے بڑھیں۔

1. آگے بڑھنے سے پہلے سکرین پر نظر آنے والی ہدایات پر عمل کریں۔
2. **آپکو ایس ایم ایس پر ایک کوڈ ملے گا جسے آپ اپنے فون نمبر کی تصدیق کرنے کیلئے ٹائپ کریں گے۔**
3. **اسکے بعد سکائپ پر آپکا یوزر اکاؤنٹ/یوزر پروفائل بن جاۓ گا۔**
4. **اب ممکن ہے کہ سکائپ آپ سے پوچھے کہ کیا آپکو اطلاعات بھیجی جائیں اور یہ پوچھے کہ کیا سکائپ کو آپکے مائیکروفون اور کیمرے تک رسائی مل سکتی ہے۔ ان سوالات کے جواب ہاں میں دیں تاکہ یہ پکا ہو جاۓ کہ جب کوئی آپکو کال کرے تو آپ آواز سن سکیں اور جب آپ کسی سے بات کر رہے ہوں تو وہ آپکو دیکھ اور سن سکے۔**
5. **اگر آپ اپنی ای میل چیک کریں تو آپکو سکائپ کی طرف سے خوش آمدید کی ای میل ملی ہو گی جس میں اس سروس کے بارے کچھ عملی معلومات ہوں گی۔**
6. ***سکائپ شروع کریں اور سائن ان کریں***

سب لوگوں سے کہیں کہ وہ اپنا ویب براؤزر اور جو دوسرے پروگرام انہوں نے مشین پر کھول رکھے ہوں، بند کر دیں اور واپس اپنے ڈیسک ٹاپ پر چلے جائیں۔

1. **اب سب لوگوں کے ڈیسک ٹاپ پر کسی جگہ سکائپ آئیکون ہو گا۔ سکائپ کھولنے کا سب سے تیزرفتار طریقہ یہ ہے کہ اس آئیکون کو دبائیں۔**

سب لوگوں سے اپنی مشین پر سکائپ کھولنے کو کہیں۔

1. **اب سائن ان کرنے کا صفحہ کھلے گا۔ اس پر منحصر کہ آپ ٹیبلٹ، سمارٹ فون یا کمپیوٹر استعمال کر رہے ہیں، یہ صفحہ کچھ مختلف دکھائی دے سکتا ہے۔ بہرحال آپ سے جو** **معلومات فراہم کرنے کو کہا جاۓ گا، وہ ایک ہی جیسی ہوں گی۔**
2. **تفصیلات مکمل کر کے** "Logg på" **("سائن ان") کو دبائیں۔**
3. **چونکہ آپ پہلی بار سکائپ استعمال کر رہے ہیں، ممکن ہے یہ پروگرام اب آپکو کچھ ہدایات اور معلومات دے۔ آپکی سکرین پر کیا سامنے آۓ گا، اسکا انحصار اس پر بھی ہے کہ آپ ٹیبلٹ، سمارٹ فون اور کمپیوٹر میں سے کیا استعمال کر رہے ہیں۔**

**یہ ایسی کچھ چیزیں ہیں جو ٹیبلٹ استعمال کرنے والوں کو دکھائی دیتی ہیں۔ اچھا ہو گا کہ آپ کچھ وقت لگا کر یہ معلومات پڑھ لیں اور پھر آگے کلک کریں۔**

1. **جو لوگ کمپیوٹر استعمال کر رہے ہیں، شاید انہیں اپنے کمپیوٹر کی سیٹنگز چیک کرنے اور تصویر اور آواز کو ایڈجسٹ کرنے کی ہدایت ملے۔ سکرین پر آنے والی ہدایات پر عمل کریں اور ہر مرحلے کے بعد کلک کر کے آگے چلے جائیں۔ اگر آپکے ذہن میں کوئی سوال ہو تو پوچھ لیں۔**
2. **جب آپ سکائپ میں سائن ان کریں تو یہ تصویر سامنے آتی ہے۔ جب آپ مستقبل میں سکائپ استعمال کریں گے تو آپکو یہی تصویر ملے گی۔**

**جیسا کہ آپ دیکھ رہے ہیں، آپکی مشین کے لحاظ سے یہ تصویر کچھ مختلف ہو گی۔ لیکن آپ جو فنکشنز استعمال کر سکتے ہیں، وہ ایک ہی جیسے ہیں۔ اب آپ سکائپ پر سائن ان کر چکے ہیں۔**

آگے جانے سے پہلے دیکھ لیں کہ سب لوگ اس تصویر تک پہنچ چکے ہیں۔

1. ***کانٹیکٹس تلاش کرنا***
2. **سکائپ پر دوسرے لوگوں سے مفت بات کر پانے کیلئے ضروری ہے کہ انکا بھی سکائپ پروفائل ہو۔ کسی سے رابطہ کرنے کیلئے آپکو اس شخص کا سکائپ پروفائل تلاش کرنا ہو گا اور اسے رابطے کی درخواست بھیجنی ہو گی۔ آپکو بھی ان دوسرے لوگوں کی طرف سے رابطے کی درخواست مل سکتی ہے جو آپ سے رابطہ کرنا چاہتے ہوں۔**
3. **اپنے کسی کانٹیکٹ کو تلاش کرنے کیلئے پہلے آپکو محدّب عدسے کی تصویر ڈھونڈنی ہو گی جو سرچ کے خانے کی علامت ہے اور اسکو دبانا ہو گا۔**

سب لوگوں سے کہیں کہ وہ محدّب عدسے کی تصویر تلاش کر کے اسے دبائیں۔ تب تک آگے نہ بڑھیں جب تک سب یہ نہ کر لیں۔

**اب آپکو جو مثال دکھائی جا رہی ہے، وہ ٹیبلٹ اور سمارٹ فون پر نظر آنے والی ایپ کی مثال ہے لیکن آپکو جن مراحل اور ہدایات پر عمل کرنا ہے، وہ ایک ہی جیسے ہیں خواہ آپ کسی بھی قسم کا پلیٹ فارم/مشین استعمال کر رہے ہوں۔**

1. **اس شخص کا سکائپ نیم، نام، فون نمبر یا ای میل ایڈریس لکھیں جسے آپ ڈھونڈنا چاہتے ہیں۔**

سب لوگوں سے کہیں کہ وہ کلاس کے دوسرے لوگوں کو سرچ کریں تاکہ وہ انکے ساتھ سکائپ کے استعمال کی مشق کر سکیں۔

1. **سکائپ سے کسی شخص کو تلاش کروانے کیلئے کی بورڈ/کی پیڈ پر**"Enter"  **یا** "Søk" **کو دبائیں۔ اگر آپ سمارٹ فون استعمال کر رہے ہیں تو آپکو اس جگہ دبانا ہے** "Trykk for å finne nye kontakter" **("نئے کانٹیکٹس ڈھونڈنے کیلئے دبائیں")۔**
2. **اب سکائپ آپکو ان افراد کی فہرست دکھاۓ گا جو اسکے خیال میں آپکا مطلوبہ شخص ہو سکتے ہیں۔**

**اس شخص کو ڈھونڈ کر اسکے نام کو دبائیں۔**

1. "Send kontaktforespørsel" **("رابطے کی درخواست بھیجیں") یا** "Legg til i kontakter" **("کانٹیکٹس میں شامل کریں") کو دبائیں۔**
2. **وہ شخص آپکے کانٹیکٹس کی فہرست میں آ جاۓ گا اور جیسے ہی وہ آپکی بھیجی ہوئی رابطے کی درخواست کو قبول کرے گا، آپ اسے سکائپ کال کر سکیں گے۔**

**جب کوئی آپکو رابطے کی درخواست بھیجے تو سکائپ آپکو آگاہ کرے گا۔ آپ درخواست کو قبول یا ردّ کر سکتے ہیں۔ اگر آپ اسے قبول کر لیں تو آپ، اور جس نے آپکو درخواست بھیجی ہو، ایک دوسرے کو سکائپ کال کر سکیں گے۔**

1. ***کسی کانٹیکٹ کو کال کرنا یا کال وصول کرنا***
2. **کسی کانٹیکٹ کو کال کرنے کیلئے آپکو اسے کانٹیکٹس کی فہرست میں تلاش کرنا ہو گا۔ آپ فہرست میں نیچے سکرول کر کے یا سرچ کے خانے میں اس شخص کا نام لکھ کر اسے تلاش کر سکتے ہیں جسے آپ کال کرنا چاہتے ہیں۔**
3. **کال کرنے کیلئے پہلے کانٹیکٹ کے نام کو دبائیں اور پھر سکرین پر وڈیو کیمرے یا فون کی علامت کو دبائیں۔**
4. **اگر آپ فون کو دبائیں گے تو آپ کی کال میں تصویر نہیں نظر آۓ گی اور آپ ایک عام فون کال کی طرح ہی بات کریں گے۔**
5. **اگر آپ کیمرے کو دبائیں گے تو آپ اپنی ڈائریکٹ وڈیو بھیجتے ہوۓ کال کریں گے۔**
6. **آپ جس مشین پر سکائپ استعمال کر رہے ہیں، اس سے سگنل اس مشین کو جاۓ گا جس پر دوسرا شخص سکائپ استعمال کر رہا ہے۔**
7. **جب کوئی آپکو کال کرے گا تو آپکو کال کی آواز آۓ گی اور آپکی سکرین پر یہ تصویر آ جاۓ گی۔**
8. **جب کوئی آپکو کال کرے تو آپ ان تین میں سے کوئی ایک قدم اٹھا سکتے ہیں۔**

**سرخ بٹن کو دبانے کا مطلب ہے کہ آپ کال وصول نہیں کرنا چاہتے۔**

1. **اگر آپ سبز رنگ کے فون کی تصویر والے بٹن کو دبائیں گے تو آپ کال کو قبول کر رہے ہوں گے لیکن جو شخص آپکو کال کر رہا ہو گا، وہ بات چیت کے دوران صرف آپکی آواز سن سکے گا، آپکی وڈیو نہیں دیکھ سکے گا۔**

1. **اگر آپ سبز رنگ کے کیمرے کی تصویر والے بٹن کو دبائیں گے تو آپ دونوں کی وڈیو کال شروع ہو جاۓ گی یعنی اگر دونوں فریقوں کے پاس درست آلات ہیں تو دونوں فریق ایک دوسرے کو دیکھ بھی سکیں گے اور آواز بھی سن سکیں گے۔**
2. **آپکی سکرین پر نظر آنے والی تصویر قریب قریب ایسی ہو گی۔**

**آپ جس سے بات کر رہے ہیں، سکرین پر اسکی بڑی تصویر آۓ گی اور نیچے دائیں کونے میں آپکی چھوٹی سی تصویر آۓ گی۔**

1. **آپ اپنی جو تصویر دیکھ رہے ہیں، وہی تصویر دوسرے فریق کی سکرین پر آ رہی ہے۔**
2. **یہی اس شخص کی طرف ہو رہا ہے جس سے آپ بات کر رہے ہیں۔ اسکی سکرین پر آپکی بڑی تصویر آۓ گی اور آپ اسکی جو تصویر دیکھ رہے ہیں، وہ اسکی اپنی سکرین پر نیچے دائیں کونے میں چھوٹے سائز میں آ رہی ہو گی۔**
3. **کمپیوٹر سکرین پر چار علامات آپکو تمام وقت دکھائی دیتی ہیں۔**
4. **اگر آپ ٹیبلٹ یا سمارٹ فون کی سکرین کو ایک بار دبائیں تو یہی علامات اس سکرین پر آ جائیں گی۔**
5. **اگر آپ کیمرے کی تصویر کو ایک بار دبائیں تو آپ سے بات کرنے والا شخص آپکو مزید نہیں دیکھ سکے گا۔**
6. **اگر آپ اس بٹن کو ایک بار پھر دبائیں تو تصویر واپس آ جاۓ گی۔**
7. **اگر آپ مائیکروفون کی تصویر کو ایک بار دبائیں تو وہ شخص آپکی بات مزید نہیں سن سکے گا۔**
8. **اگر آپ اس بٹن کو ایک بار پھر دبائیں تو آواز واپس آ جاۓ گی۔**
9. **جمع کے نشان کو دبا کر آپ مزید کانٹیکٹس کو کال میں شامل کر سکتے ہیں، اگر آپ چاہیں تو بعد میں ایسے تجربے کر سکتے ہیں، ہم اس کورس میں اس چیز پر وقت نہیں لگائیں گے۔**
10. **کال ختم کرنے کیلئے آپ سرخ بٹن کو دبائیں گے۔**

1. **ٹیبلٹ اور سمارٹ فون استعمال کرنے والوں کو ایک اور فنکشن بھی مہیا ہوتا ہے۔**
2. **یہ فنکشن ایسا دکھائی دیتا ہے۔ ایک کیمرا جسکے گرد ایک تیر ہے۔**
3. **اگر آپ اسے دبائیں تو ٹیبلٹ یا موبائل فون کا کیمرا آپ سے ہٹ کر وڈیو بنانے لگتا ہے۔**
4. **آپ جس سے بات کر رہے ہوں، اسے اب بھی آپکی بنائی ہوئی وڈیو اور آواز پہنچتی ہے لیکن وہ وڈیو میں آپکو نہیں دیکھ سکتا۔**
5. **اس بٹن کو ایک بار پھر دبا کر آپ کیمرے کا رخ واپس اپنی طرف کر سکتے ہیں۔**

**سکائپ میں اور بھی کئی فنکشنز ہیں جیسے چیٹ کرنا۔ جب آپ سکائپ کے استعمال میں زیادہ ماہر ہو جائیں گے تو آپ آن لائن سرچ کر کے یا تجربات کر کے یہ فنکشنز سیکھ سکتے ہیں۔**

1. ***سائن آؤٹ کرنا***
2. **کئی لوگ قریب قریب سارا وقت سکائپ پر رہتے ہیں تاکہ جب بھی کوئی انہیں کال کرے، وہ کال وصول کر سکیں۔ لیکن اگر آپ نہ چاہتے ہوں کہ لوگ آپکو کال کریں یا اگر آپ نے ایسی مشین سے سائن ان کیا ہو جو کئی لوگ استعمال کرتے ہیں تو آپکو سائن آؤٹ کر دینا چاہیئے۔ یہ بالکل آسان ہے اور دوبارہ کال کرنے یا وصول کرنے کیلئے آپکو بس دوبارہ سائن ان کرنا ہو گا۔**

**سائن آؤٹ کرنے کیلئے آپکو جو بٹن دبانا ہوتا ہے، وہ اس بنیاد پرمختلف دکھائی دیتا ہے کہ آپ ٹیبلٹ، سمارٹ فون یا کمپیوٹر میں سے کونسی مشین استعمال کر رہے ہیں۔**

1. **اگر آپ سمارٹ فون پر ہیں تو آپ تصویر میں اوپر بائیں طرف مینو بٹن کو دبائیں گے۔ اس بٹن پر تین افقی لکیروں کی علامت ہے۔**
2. **سامنے آنے والے مینو میں وہاں انگلی سے دبائیں جہاں**"Logg ut"  **("سائن آؤٹ") لکھا ہے۔**
3. **اگر آپ ٹیبلٹ پر ہیں تو آپکو سکرین پر سب سے نیچے ایک چھوٹا سا آئیکون ملے گا جہاں لکھا ہے**"Om meg" **("میرے بارے میں")۔ اسے دبائیں۔**
4. **سامنے آنے والے مینو میں وہاں انگلی سے دبائیں جہاں**"Logg av"  **("سائن آؤٹ") لکھا ہے۔**
5. **اگر آپ کمپیوٹر پر ہیں تو وہاں کلک کریں جہاں سکرین پر سب سے اوپر مینو بار پر سکائپ لکھا ہے۔**
6. **سامنے آنے والے مینو میں** "Logg ut"  **پر کلک کریں۔**

**سب لوگوں کو سکائپ سے سائن آؤٹ کرنے کو کہیں۔**

1. *ختم شد*